
DISPUTATIO  MEDICA, 

QUjEDAM  complectens 

DE 

AMAUROSI. 


Auctore  LUCIO  JACOBO  0’BRIEN. 


Ab  antiquissimis  usque  temporibus  hic  visus 
defectus  cognitus  fuit.  Hippocrates  subinde 
r  hOC,VK0fAOl,  alias  nominavit ;  Celso  bre¬ 

viter,  ut  ei  mos  est,  sub  nomine  Caliginis  de- 
scribitur. 

Quo  tempore  (obscuratio)  nuncu¬ 

pari  coeperit,  plane  nescio ;  video  autem  Sau- 
vagesium,  Linnasum,  Sagarum,  Vogelum, 
aliosque  plurimos  nosologos,  cum  Culleno  et 
omnibus  hodiernis,  de  hac  denominatione  fere 
consentire. 

Mydriasis,  Amblyopia,  et  alia  quasdam 

domina,  ad  hoc  vitium  denotandum  nonnun- 

* 

quam  usurpata  sunt.  Quum  autem,  nisi 
quod  obccecati  sint,  amaurotici  paucissima  in¬ 
dicia  communia  exhibere  solent,  medica  illa 
nominum  aviditas  minus  sese  indulgere  pote¬ 
rat.  Nam  varietas  quidem  appellationum,  ut 
Cullenus  bene  notavit,  plerumque  exoritur  a 
momento  quodam  imaginario,  quod  in  signis 
singulis  medicus  inesse  credit. 


DEFINITIO. 

Quinetiam  de  hac  re,  ob  causam  jam  dic¬ 
tam,  auctores  parum  discreparunt ;  sed  nullus 
brevius  simul  et  melius  quam  Cullenus  rem 
exposuit.  Verba  sunt :  “  Visus  imminutus 
“  vel  prorsus  abolitus,  sine  vitio  oculi  eviden- 
“  te,  plerumque  cum  pupilla  dilatata  et  im- 
“  mobili.” 

Amaurosin,  porro,  in  quatuor  species  di¬ 
ducit,  nempe; 


DE  AMAURO&I. 


3 


“  1.  Amaurosis  Compressionis, — a  cerebri 
“  congestione. 

“  2.  A.  Atonica, — a  debilitate. 

“  3.  A.  Spasmodica, — a  spasmis. 

“  4.  A.  Venenata, — a  veneno.” 

Manifestum  est,  has  species  potius  ad  causas 
spectare,  quam  ullas  morbi  ipsius  varietates ; 
ideoque  quamvis  modo  ab  his  non  multum 
diverso,  Causas  distributuri  sumus,  Divisio¬ 
ne  tamen  illustrissimi  Scarpae  uti  potius  de¬ 
crevimus.  Namque  ille  in  Perfectam  et  Im¬ 
perfectam,  Inveteratam  et  Recentem,  Conti¬ 
nuam  et  Periodicam ,  separavit ;  quae  distinc¬ 
tiones  naturam  mali  diversam,  non  causam 
forte  mutatam  notantes,  Clinico  usui  esse 
possint.  Divisiones  Sauvagesii,  utpote  quae 
eodem  quo  Cullenus,  crimine  laborent,  per¬ 
sequi  supersedeo. 


MORBI  HISTORIA. 


Mali,  quod  modis  tam  variis  abripit,  nec 
raro  momento  quasi  occupat,  historiam  tradere 

nemo  conaretur ;  atque  nos  ideo  contenti  eri¬ 
mus,  si  signa  praecipua,  quocunque  ordine, 
memoriae  mandemus. 

Tam  Mares  quam  Faeminas,  licet  gravidae 
procliviores  habeantur,  Amaurosis  afficere  so¬ 
let.  In  omni  regione  orbis  terrarum,  sed  in 
nonnullis  gravius,  semet  ostendit ;  aetatem 
quamvis,  sed  mediam  et  provectiorem  praeci¬ 
pue,  corripit. 

Signa  Prcenuncia  varia  et  incerta ;  nam 
saepe,  ut  diximus,  sine  ullo  signo  praeeunte 
hominem  corripit.  Plerumque  tamen  capitis 
plus  minusve  doloris,  tinnitus  aurium,  ver¬ 
tigo,  molestiae  sensus,  vel  dolor  in  ima  orbita 
sub  motu  auctus,  Dysopia  tenebrarum,  vel 
luminis,  Amaurosin  saepe  antecedunt.  Mor¬ 
bo  progrediente,  oculi  citius  quam  solebant 
exercitando  fatigantur,  vitium  quod  aeger  in- 
dies  augere  queritur.  Nebulosa  quasi  omnia 
apparent ;  atque  oculi  ipsi  quasi  pulverem  vel 
particulam  aliquam  continerent,  saepe  frican¬ 
tur.  Pseudoblepsia,  cum  multiplice  sua  hal¬ 
lucinatione,  supervenit,  varias  rerum  imagines 
ob  oculos  Tersari  efficiens.  Ab  his  Flammulae 

vel  Scintillae,  dum  cubitum  eunt,  corpus  ve 
inclinant,  subito  conspiciuntur. 

Illis  maculae  aureae,  igneae,  rubrae,  aut  ver¬ 
sicolores,  primo  evanescentes,  dein  permanen¬ 
tes  observantur.  Puncta  nigra  motantia, 
ideoque  muscarum  volatum  referentia,  lineae 
coloratae,  atrae,  pilis  simillimae,  retia,  serpen¬ 
tes  volantes,  annuli  nitentes,  globuli  pellucidi 
tandem  nigrescentes.  Diplopia,  Hemiopia, 
pari  ratione  occurrunt. 

Visui  nunc  fere  debili,  stimulantia  quaevis, 
ut  prandium,  vel  vinum  in  ventriculum  re¬ 
ceptum,  beneficio  sunt.  Amaurosis  saepe 
cursum  intermittere  apparet,  et  praesertim 
sub  initio,  quando  obscuritas  potius  quam  cae¬ 
citas  hominem  vexat.  Tensio  quaedam  oculi 
ipsius  saepe  intermittens  percipitur ;  et  in  in¬ 
termissione  visum  clarescere  dicit. 

Haec  signa,  etiamsi  morbum  frequentissime 
praenotare  soleant,  cursui  toti  quoque  saepis¬ 
sime  adsunt. 

Morbo  imperfecto,  visus  obliquus  quodam¬ 
modo  (Dysopia  lateralis  Culi.)  saepe  observa¬ 
tur  ;  sic  ut  aeger  non  tantum  rem  videndam 

extra  axem  visus  ponat,  sed  unum  solum  ocu¬ 
lum  ad  eandem  convertat. 

Strabismus  quidem  hujus  morbi  certissi¬ 
mum  est  signum  ;  praesertim  si  morbus  pau- 
latim  obrepserit.  In  hoc  enim  exemplo  Re¬ 
tina  tota  non  simul  vitiatur ;  nam  pars  sensum 
diu  retinet,  visumque  obliquum  imprimis, 
deinde  strabismum  inducit. 

Vultus  fere,  ut  omnibus  oculis  captis,  quip¬ 
pe  qui  sese  in  periculo  perpetuo,  dum  ambu¬ 
lant  vel  quicquam  agunt,  versari  sentiant, 
timidus  atque  meticulosus,  nec  mente  anima¬ 
tus  apparet. 

Oculus  ipse  inspectus,  pupillam  magis  dila¬ 
tatam,  immobilem,  colore  nigro  sibi  naturali 
gaudentem,  pellucidam  plerumque,  ostendit. 
Aliquando  tamen  res  sese  aliter  habent,  atque 
in  Amaurosi  Perfectissima,  nullaque  arte  sa¬ 
nabili,  pupilla  haud  raro  amplitudine  natura¬ 
li,  et  mobilissima  videtur.  Quin  et  in  non¬ 
nullis  exemplis  (Richter),  Iris,  pariter  ac  mus¬ 
culi  oculum  extrinsecus  regentes,  motum  ve¬ 
hementer  acceleratum,  in  Amaurosi  accipit. 
Quod  ad  pupillae  colorem  attinet,  quem  na- 

turalem  fere  diximus,  hic  haud  raro  manifes¬ 
tius  etiam  perturbatur.  Splendida  enim  illa 
nigrities,  quae  in  oculo  sano  apparet,  amauro- 
ticis  saepe  amittitur.  Hebes,  quidem,  obscure 
nitens,  et  corneus  nigror  ei  substituitur.  A- 
liis  pupillae  color  viridescit,  aliis  nubilus  den¬ 
sus  et  albidus,  quasi  cataracta  adesset,  facilli¬ 
me  quidem  cum  hac  confunderetur,  ni  nubi¬ 
lus  ob  oculos  cataractae  communis,  defuerit. 

Nonnunquam  oculus  interior,  longe  post 
pupillam  morbosam,  aliquam  prae  se  fert  spe¬ 
ciem;  saepe  albescere  omnino  visus,  superfi¬ 
ciemque  albidam,  concavam,  super  quam  vas¬ 
cula  plurima  sanguifera  obtenduntur,  exhi¬ 
bens.  Alias,  portio  tantum  dimidia,  vel  mi¬ 
nor  etiam  hujus  superficiei  internae  hoc  modo 
albescit ;  et  haec  species,  Retinae  ipsi  non  am¬ 
plius  pellucenti,  ideoque  radios  lucis  reflec¬ 
tenti,  tribui  solet.  Nonnihil  fortasse  hrujus 
albedinis,  a  fungo  Haematode  oritur ;  sed  an 
hic  cum  illa  unquam  conjungi  notatus  sit,  in¬ 
certus  haereo. 

Forma  pupillae,  perinde  ac  color  et  ampli¬ 
tudo,  saepe  mutatur ;  modo  enim  angulata, 

modo  ovata,  atque  ab  Iridis  centro  dimota, 
videtur.  Si  Iritis  aut  praecesserit  aut  comita- 

tus  sit  morbum,  zona  vasculorum  radiata  cor- 

-  .  *  .  ■> 

neutn  cingit,  et  ramulos  ad  marginem  ejus 
introrsum  mittit.  Dolor  simul  oculi  violens, 

fi  ID  nnjfiOlOvKJ  iOjtls  ODliBwU  louloin  i*tem*»**<*  ijvj 

lucis  intolerantia,  quae  ssepe  quidem  sine  iri- 
tide  amauroticos  vexat,  et  febricula  simul 
aegrum  tenent.  Aliquando,  docet  clarissimus 
Ware,  amauroticos  Ophthalmia  valde  dolens 
supervenit ;  curationem  quidem  peculiarem 
postulans,  ut  ipse  in  libello  de  Gutta  Se¬ 
rena  bene  docuit.  Propter  hanc  causam  haud 
minus  quam  lucis  intolerantiam  supra  dictam, 
oculi  talium  lacrymare  solent,  quae  lacrymatio 
quidem,  in  eis  exemplis,  quibus  palpebrae  su¬ 
perioris  paralysis  adest,  molesta  non  fieri  ne¬ 
quit.  Membrana  narium  mucosa,  si  Pichter 
credas,  in  Amaurosi  exarescit. 

Sub  hac  forma  vel  intermittente,  Amauro¬ 
sis  aut  per  totam  vitam  aut  tempus  omnino 
incertum  durare  potest.  Nec  magis  certum 
est  spatium,  quod  morbi  hujus  accessio  occu¬ 
pare  soleat.  Fuerunt  qui  momento  fere  vel 
intra  obcaecati  sunt;  fuerunt  etiam 

quibus  visus  aut  menses  aut  etiam  annos  ali¬ 
quot  languesceret,  priusquam  omnino  esset 
extinctus. 

Utrumque  fere  adoritur  oculum  ;  haud  sem- 
per  tamen ;  etiamsi  quando  alter  oculorum  diu 
affectus  fuerit,  alter  fere  eodem  malo  brevi 
implicatur.  Rarissimus  sed  tamen  verus  ca¬ 
sus  est,  ubi  altero  oculo  ob caecato,  alter  ad  ex¬ 
tremam  usque  vitam  incolumis  manet.  Ex¬ 
empla  hujusmodi  sanabiliora  creduntur. 

Quoad  Guttam  Serenam,  Cataractam  ni¬ 
gram,  et  alia  quasvis  definita  aut  intellecta 
nomina  Amauroseos,  nihil  quod  huic  historias 
adjiciatur  habeo. 

*  i  '  I  ■  .  -  i  I  i  ' 

...  f.  i  4  ,  v  %  *  .  ,  •.  ,•  .  ■'  ,  ,  ;  i  .  ' '  » 

CAUS.E. 

Definitiones  Culleni  species  Amaurosis, 
causis  potius  quam  differentiis  niti  docuimus, 
atque  si  tempus  suppeteret,  sub  his  capitibus 
quatuor  causas  utique  contemplarer.  Illas 
igitur,  in  causas  quas  'plenitudinem  capitis 
augeant ; — quas  vigorem  corporis,  ideoque 

oculorum  imminuunt ; — et  quse  Genus  Ner¬ 
vosum  irritant,  cum  clar.  Richter,  distribui. 

'*  '■  -5  ■  •?  •  v  ‘  ••  :  4'  '■  ?  •••  u.  {. 

I.  Causae  Plenitudinem  Capitis  augentes, 
plurimae  sunt,  pauciores  tamen  quam  chirur¬ 
gi  peregrini,  Pathologiam  humoralem  voca¬ 
tam  respicientes,  tradere  solent.  Sic  eva¬ 
cuationes  quse  vis  suppressae,  Menstrua  scilicet, 
Haemorrhoides,  Diarrhoea,  Exanthemata,  ul¬ 
cera  sanata,  Amaurosin  induxisse  haud  sine 
suspicione  quadam  dicuntur.  Caput  magis 
solito  dependens,  spiritus  vehementer  reten¬ 
tus,  venena  quaedam,  ebrietas,  exercitatio 
magna,  sub  pondere  majore  nisus,  labor  ni¬ 
mius  aut  nimis  diuturnus,  parturitio,  vel 
etiam  graviditas  molestior,  vomitus,  iter  ultra 
modum  acceleratum,  ictus  capiti  impactus, 
hujusmodi  sunt.  Similiter  concussus,  Oph¬ 
thalmia,  calor  solis  intensus,  animi  affectus 
vehementiores,  morbi  alii  omnes  sanguinem 
ad  caput  nimia  copia  et  impetu  dirigentes  in 
eandem  classem  referri  possunt. 

rj>.  *  ^  *  ty.<  -  - . 

II.  Res  vigorem  oculorum  minuentes  fere 
hse  sunt ;  attentio  rebus  minutis  nimis  diu 

adhibita,  rerum  ex  uno  oculo,  per  conspicil¬ 
lum  contemplatio;  rerum  splendentium  et 
clararum,  ut  plagae  nivalis  vel  fulguris,  longa 
inspectio ;  lunas  diuturna  consideratio ;  vene¬ 
na  irim  praesertim  afficientia;  moestitia  et 
animi  affectus  deprimentes;  cerebri  pressio 

c  _ 

quaevis,  ut  ex  aqua  in  ventriculis,  tumoribus, 
vel  exostosi ;  Fungus  Haematodes,  Aneuris- 
raa  per  anastomosin,  Exostosis,  tumor  quivis 
in  orbita  increscens ;  studium  nimium,  Venus 
extra  vires  culta.  Cataracta  per  longam  lucis 
desuetudinem ;  Iritis. 


III.  Irritationes  Generis  Nervosi  duas  Cul- 
leni  species.  Spasmodicam ,  scilicet,  et  Vene¬ 
natam  Amaurosin,  forte  amplectuntur.  Mo¬ 
dus  operandi  plerumque  ad  consortium  inter 
partem  protinus  affectam,  et  nervum  opticum 
retinamque  refertur;  sed  qualis  consensus 
hicce  sit,  aut  quomodo  operetur,  haudqua- 
quam  constat.  An  vero  ad  alias  potius  cau¬ 
sarum  species  relegari  debeant,  ambiguum 
apparet ;  certe  multo  frequentius  quam  alise 
supra  dictae  causae  Amaurosin  inducunt.  .  Ir- 

ritationes  ventriculi  aut  intestinorum  ;  visce¬ 
rum  abdominalium  et  praesertim  hepatis  af¬ 
fectus  ;  vermes  ;  consternatio  subita ;  Mem¬ 
branae  Schneiderianae  tam  nasi  quam  sinus 
frontalis,  irritatio  insolita ;  nervi  frontalis  di¬ 
visio  aut  laesio ;  rheumatismus  * ;  podagra  y 
Febris  Intermittens;  Spasmi  varii,  ut  Hyste- 
ria.  Epilepsia,  Hemicrania  Spasmodica ;  Ve¬ 
nena,  qualia  sunt  Digitalis,  Datura  Stramo- 
nium.  Hyoscyamus,  Atropa  Belladonna ;  Fui- 

*  !  k'*  UV.OJ  i»  'Jl  1  A  A  j  M 

gur  vividum  demum,  ni  hoc  potius  ad  clas¬ 
sem  secundam  pertineat. 

Hactenus  de  his  causis  locuti  sumus,  quasi 
sedes  mali  primitus  semper  proximeque  ifi 
retina  haereret.  De  hac  re  tamen  minime 
constat  y  neque  improbabile  est,  species  per 
pupillam  in  oculo  profundo,  ut  jam  docuimus, 
transpectas*  saepe  a  vitiis  Tunicae  Choroideae 
potius  pendere.  In  Albinis,  quibus  haec  na¬ 
tura  rubrior  est,  utpote  quae  pigmento  nigro 
fere  careat,  visus  imbecillimus  est ;  Haemera- 
lopes  fere  omnes  sunt ;  quod  genus  mali,  do- 


*  Vide  Life  of  J  C.  Saunders,  Sic. 

cente  Bontio  (p.  73.)  et  Bampfield  (Med. 
Chir.  Trans,  vol.  v.  p.  34.)  in  Amaurosin,  cui 
affinis  apparet  *,  haud  semel  degeneravit. 

Retinse  opacitas,  quam  innuit  Hallerus,  uti¬ 
que  visum  impedire  potest;  cujus  rei  exem¬ 
plum  notabile  dedit  Morgagnus,  (Ep.  52.  art. 
30.),  ubi  Retinam  Amaurotici  cujusdam,  in 
laminam  osseam  conversam  esse  narravit.  I- 
dem,  necnon  Bonetus,  Amaurosin  a  Nervi 
Optici  erosione  inductam  reperit ;  quod  ad 
hunc  nervum  et  expansionem  ejus  Retinam, 
sedem  mali  haud  dubie  refert.  Mirum  est 
quantum  tensionis  nervus  ille  ferre  potest, 
visu  fere  incolumi ;  dum  in  aliis  exemplis  le¬ 
vissima  extensio  hominem  occaecat.  Utrius- 
que  exemplum  videas  Ed.  Med.  Surg.  Journ. 
et  Turnbull  et  Travers  in  Med.  Chir.  Trans. 


*  “  The  Kemeralopia,  or  nocturnal  blindness,  is, 

V-  T*  *  1  i  t  f  •!  '•  \-J  ■  |  ■£.■$!> *  :  \  -5  ^  '  i  $  ••  1  •’  1  ■ 

ii  strictly  speaking,  only  an  imperfect  periodical  A- 
u  m  au  rosis.” — Scarpa,  449,  Engl.  Translat. 

RATIO  SYMPTOMATUM. 

Quomodo  alias  causas  supra  dictae  Retinam 
quasi  ex  longinquo  afficiant,  sic  explanatur. 
Circulus  ille  arteriosus,  Willisii  dictus,  in  ipsa 
cerebri  base  circa  Sellam  Turcicam  colloca¬ 
tur,  atque  limbus  ejus  anterior  contingit, 
transgreditur,  premitque  nervos  opticos ;  dum 
limbus  posterior  nervis  motoribus  oculorum 
dictis,  similiter  incumbit.  Hinc  capitis  ple¬ 
nitudo  necessario  hos  nervos  premit,  et  actio¬ 
nem  eorum  imperfectam  vel  nullam  superin¬ 
ducit.  Praeter  hanc  circuli  arteriosi  plenitu¬ 
dinem  Baillie  (Morb.  Anat.)  truncum  aut  e- 
tiam  ramos  arteriae  Carotidis  internae  et  Basi¬ 
laris  in  eodem  loco  saepe  morbosos  esse  do¬ 
cuit. 

Tumores  omnes,  concretionesque,  aqua  hy- 
drocephalica,  et  similia,  haud  aliter  quam  hic 
sanguis  superincumbens,  visum  afficiunt,  ideo- 
que  nulla  explicatione  ampliori  egent. 

Muscas  volitantes  in  hoc  morbo,  alii  ad  re¬ 
tinam  morbosam  retulerunt ;  clarissimus  au¬ 
tem  nuper  Ware,  ad  nimiam  retinae  sensibi- 
litatem,  quas  villorum  tenuium  Tunicas  Cho¬ 
roideae  irritatione  offensa,  has  species  morbosas 
exhibeat. 

Pupillae  dilatatae  causa  medicos  haud  mo¬ 
dice  torsit,  incertos  nimirum  sive  vi  propria 
contrahendi,  sive  mutua  tantum  iris  gauderet. 
In  Amaurosi  certe  perfectissima,  Iris  mobilis 
aliquando  videtur,  dum  in  aliis  exemplis, 
quibus  Amaurosis  vix  ulla  adest,  iris  patentis- 
sima  et  immobilis  existit,  (Schmucker,  B.  2.) 
Irim  igitur  propriis  nervis  vasculisque  ani¬ 
matam  aut  dilatatam,  aut  agilem  manere  ab 
actione  in  se  causarum  excitantium,  nec  om¬ 
nino  ex  consensu  cum  retina  mutari,  credere 
oportebit. 

Colorem  pupillae  mutatum  jam  prius  expla¬ 
navimus. 

Quantum  ad  formam  ejusdem  affectam  per¬ 
tinet,  hanc  plerumque  cum  Iritide  aut  Cata¬ 
racta  connecti  autumo;  Iride  scilicet  poste¬ 
riore  cum  lente  concrescente. 

DIAGNOSIS. 

Pauci  quidem  morbi  cum  Amaurosi  con¬ 
funduntur,  Cataracta  excepta ;  atque  ab  hac 
facile,  quascunque  difficultates  sub  initio  oc¬ 
currant,  progressu  temporis  distinguitur. 

Cataractas  cum  Amaurosi  perplexas  fuerunt, 
imprimis  quando  fundus  oculi  colorem  albi¬ 
dum  ostendit ;  aut  cum  cataracta  sedem  in 
capsula  lentis  posteriore  habet ;  aut  demum 
cum  cataracta  nigra  est,  et  quasi  colore  va¬ 
cua.  Discriminantur,  quia,  in  prima  ambi¬ 
guitate,  nubecula  ob  oculos  amaurotici  non 
versatur ;  sed  plurima  alia  discrimina  seque 
valent.  Lente  ipsa  vitiata,  color  albidus, 
aut  certe  inasqualitas  qusedam  notanda  est ; 
Cataracta,  ut  signorum  historia  docet,  a  cen¬ 
tro  lentis  incipit ;  opacitas  seque  diffunditur, 
paulatim  augescit ;  seger  in  crepusculo  quam 
luce  vivida  melius  cernit;  eo  quod  pupilla 
sub  vesperem  amplius  pateat,  et  copiam  ma¬ 
jorem  lucis  ad  retinam  pervenire  sinat.  Sed 

in  Amauroseos  longe  plurimis  exemplis,  visus 
accuratior  est,  quo  clarior  lux  reddatur  * 

Pari  fere  ratione.  Extractum  Belladonnae 
diagnosin  facilem  inter  Cataractam  et  Amau- 
rosin  praestat.  Hoc  enim  in  aquae  pari  copia 
solutum  atque  in  oculum  instillatum,  vel  su¬ 
percilio  illitum,  pupillam  quantum  fieri  potest, 
semet  ampliare  cogit ;  quo  pacto,  et  caliginis 
sedem  formamque  speculari  possumus,  et  visu 
aut  clariore  aut  molestiore  facto,  ad  utrum 
genus  pertineat  morbus  dijudicamus. — Claris¬ 
simus  porro  chirurgus,  Monteggia,  docet  ocu¬ 
lum  amauroticum  clausum  et  compressum  lu¬ 
minis  imaginem  nunquam  praestare,  sed  con¬ 
tra  oculum  cataracta  affectum  sano  similem, 
lucis  quasi  jubar  animo  exhibere.  Inter  Ca¬ 
taractam  nigram  et  Amaurosin,  eodem  fere 
modo  dijudicandum,  atque  si  huic  historia 
morbi  adjiciatur,  discrimen  certum  praesta¬ 
bit. 


*  Multis  autem  Amauroticis  visus  sub  sole  mi¬ 
nuitur. 


c 


18 


DISPUTATIO  MEDICA, 


PROGNOSIS. 

In  morbo  nostro.  Prognosis  bifariam  consi¬ 
deranda  est;  haud  secus  ac  morbi  varietates  esse 
docuimus.  Nam  si  speciem  morbi  a  causis,  ut 
Culleno  placuit,  deducas,  tum  Prognosis  om¬ 
nibus  ab  eo  dictis  quatuor  modis  variabit. — 
Similiter,  si  ad  gradum  aut  vehementiam 
morbi,  durationem  aut  constantiam  spectes, 
nova  et  triplice  ratione  illico  erit  praesagien¬ 
dum, — rem  igitur  satis  perplexam  dicendo  il- 
lustrare  conabor. 

Imo,  Amauroses,  Imperfectos,  Recentes, 
Periodicce,  plerumque  sanabiles  sunt :  modo 
non  e  causis  structuram  nervi  optici  et  retinae 
corrumpentibus  originem  traxerint.  Id  quod 
vel  praecipue  verum  est,  quando  retina  lucis 
adhuc  stimulum  sentire  potest.  Recens  A- 
maurosis,  si  subita  est,  pupilla  non  vehemen¬ 
ter  dilatata,  neque  ullo  capitis  vel  supercilii 
continuo  dolore ;  si  nullus  stricturae  in  globo 
ipso  sensus  sit;  si  ab  ira  violenta,  moerore, 

terrore,  ventriculi  plenitudine  nimia,  vel  sa¬ 
burra  \  Plethora  universa,  capitisve  dolore  to- 
pico  non  inveterato  ;  plerumque  sanabilis  est. 
Amaurosis  quoque  plerumque  sanatur  quae 
convulsionibus  levioribus,  non  autem  epilep¬ 
sia,  ex  febre  acuta,  aut  intermittente,  exori¬ 
tur  ;  nec  minus  periodica,  si  intervallum  re¬ 
gulare  conservet. 

Postremo,  omnes  illae  Amauroseos  varieta¬ 
tes,  quae  a  primarum  viarum  turbela  nascun¬ 
tur,  utpote  quae  facile  corrigi  possint,  minus 
sunt  pertinaces  quam  aliae  species,  de  quibus 
jamjam  dicendum  est. 

Qdo,  Amauroses,  Perfectae ,  Inveteratae, 
Continuer,  cum  laesione  ipsius  oculi,  insana¬ 
biles  sunt.  Si  annos  complures  duraverit,  aut 
ex  intervallo  redierit  amaurosis ;  si  aeger  ve¬ 
tulus  sit,  oculisque  semper  a  puero  debiliori¬ 
bus,  usus ;  si  lente  admodum,  et  paulatim  cae¬ 
citas  obrepserit,  pupilla  immota,  margineque 
inaequali,  nec  annulari ;  si  fundus  oculi,  abs¬ 
que  Cataracta,  speciem  pallidam,  corneam, 
subinde  viridescentem  prae  se  ferat :  morbus 
insanabilis  est.  Post  longam  generis  nervosi 

excitationem,  languore  huic  succedente,  prae¬ 
sagium  aeque  infaustum  est.  Nec  Amaurosis, 
ut  diximus,  ab  Epilepsia,  aut  Hemicrania 
Spasmodica,  aut  Ophthalmia  Violenta* *  omine 
faustiore  gaudebit. 

_ •  N  J*  '  "(  '  ^ 

Denique,  si  forma  aut  dimensiones  globi 
oculi,  per  causam  amauroseos  mtttatae  sint, 
haec  insanabilis  est,  modo  haec  mutatio  a  cau¬ 
sa  intra  globum  ipsum,  nec  ab  externa  pres¬ 
sione  provenerit  *, 

«oufomd  s  3?3  otibosttim  pdxjgnBa  «ood 

Quando  Amauroseos  causae  diversissim® 
sint,  neque  semper  manifestae,  consilia  me¬ 
dendi  similiter  in  duo  genera  dividuntur.  Ra¬ 
tionale,  scilicet,  et  Empiricum.  Cum  enim 
causae  cognitae  sunt,  consilium  erit,  has 
quam  primum  removere  :  sed  causa  incogni- 

_ 

*  Vid.  exemplum  in  Med.  Chir.  Trans,  supra  lau. 

ta,  necesse  est  ea  remedia  tentari  quae  olim, 
quamvis  sine  causa  manifesta  juvare  apparue¬ 
runt.  Primum  Rationale  est,  secundum  Em¬ 
piricum  consilium. 

v  v  i-  v .5  .. -J  •  • 

Rationale. 

:v-.v,\>  ‘Jhb  bithoi  ib  «stt/pmsvl 

i 

In  Amaurosi  ex  vasorum  capitis  plenitu¬ 
dine,  sanguinis  copia  in  corpore  circulantis 
minuenda  est,  atque  sanguis  praecipue  qui 
in  capite  est  subduci  omni  ratione  debet.  Ad 
hoc,  sanguis  mittendus  est  e  brachio,  pede, 
aut  arteria  temporali.  E  pede  sanguis  apud 
nos  raro  mittitur,  sed  apud  chirurgos  peregri¬ 
nos,  et  in  Amaurosi  et  in  aliis  morbis  lauda¬ 
tur.  De  copia  sanguinis  ita  mittendi,  secun¬ 
dum  vires  aegri  corporisque  habitum  judican¬ 
dum  est.  Post  sanguinis  detractionem  uni¬ 
versam,  hirudines  aut  cucurbitae  temporibus 
admoventur.  Cucurbitas  cervici  posteriori  ut 
applicemus,  alii  suadent ;  sed  memoria  tenen¬ 
dum  est  sanguinis  missionem  specialem,  nisi 
generali  praemissa,  nihil  fere  in  Amaurosi  pro¬ 
ficere.  Enemata  emollientia,  purgantia,  epi- 
spastica,  praesertim  setacea,  pediluvium,  cun* 

his  remediis  simul  haud  inutiliter  conjungun¬ 
tur.  Si  morbus  ab  evacuatione  quadam  sup¬ 
pressa  pendere  videatur,  ut  supra  in  Causis 
ostendimus ;  hae  singulas  suo  remedio  provo¬ 
candas  erunt.  Richter,  in  hac  re  exercitatis¬ 
simus,  plurima  narrat  exempla  ab  Hirudini¬ 
bus,  partibus  unde  fluere  debent  admotis, 
subito  et  firmiter  sanata.  Si  quidem  compres¬ 
sio  nervorum  oculorum  ab  aliis  rebus  prove¬ 
niat,  has  pro  virili  parte  tollantur ;  perstantes 
enim  morbum  ex  necesse  aggravant. 

Si  omnia  remedia  frustra  adhibita  fuerunt, 
Richter  roborantia,  ut  aquam  frigidam  circa 
caput  affusam,  usui  commendat;  atque  his 
frustratis,  vomitoria.  Militem,  e.  g.  longo 
itinere  subito  confecto,  caecutientem  his  saepe 
visui  restitutum  vidit. 

In  Amaurosi,  a  debilitate  corporis  vel  ip¬ 
sius  oculi  oborta,  tractationem  contrariam  sua¬ 
det  illustrissimus  Scarpa.  Evacuatur  alvus 
repetitis  vicibus,  ex  Rheo  Palmato,  tum  robo¬ 
rantia  cardiaca  subsequuntur.  JEgrum  simul 
ab  omnibus  genus  nervosum,  ideoque  visum 
infirmantibus  abstinere  oportet.  Ventriculo 

intestinisque  evacuatis,  decoctum  Cinchonge, 
cum  Valeriana  conjunctum,  Quassia*  infu¬ 
sum  cum  guttulis  paucis  iEtheris  Sulphu- 
rici,  laudantur.  Vapor  aut  Ammonise  pu¬ 
rae  aut  aromaticas  in  oculum  leniter  dirigen¬ 
dus  est. 

Exercitatio  modica,  vitrea  plana  et  colora¬ 
ta,  ante  oculos  gesta,  curationem  residuam 
perficiunt. 

Si  oculus  tantum  laborat,  vapor  supra  dic¬ 
tus,  quarta  quaque  hora,  cum  aqua  frigida  ex 
panno  madido  intervallis  adhibita,  eum  haud 
mediocriter  corroborat. 

Curatio  Amauroseos  ab  irritationibus  sym¬ 
patheticis  diversi  ingenii  est.  Irritatio  impri¬ 
mis,  qualis  sit,  invenienda  est,  deinde  remediis 

i  .  * .  y 

sibi  propriis  auferenda.  Non  semper  quidem, 
irritatione  sublata,  Amaurosis  illico  decedit ; 
quod  si  non  fit,  Anodynis  pugnandum  erit, 
ut  impressio  in  nervos  facta  consopiatur. 

Ad  primum  consilium  peragendum.  Vomi¬ 
toria  et  Resolventia,  ut  vocantur,  optima  ap¬ 
parent.  Vomitorium  longe  optimum  Tartras 
'forxtiusfif  Jwoqo 

Antimonii  est,  qui  ad  hunc  modum  cum  He* 
solventibus  alternari  debet. 

Ex  Tartrate  Antimonii  vomat  aeger ;  pos¬ 
tridie  pulverem  ex  Supertartrate  Potassae  Tar- 
trateque  Antimonii  compositum  ter  indies 
sumat,  et  hoc  modo  deinceps  dies  decem.  Si 
sapor  ingratus  in  ore  percipiatur,  interponatur 
vomitus  ex  Tartrate  Antimonii :  Pulveres 
iterum  ;  et  sic  donec  ventriculus  materiam 
viridescentem  ejecerit.  Hoc  facto,  pilula? 
Schmuckeri  vel  Richteri  alterantes  exhibean¬ 
tur.  Curatio  mensem  fortasse  occupabit,  vix 
ante  diem  quintum  solatii  aliquid  praestabit. 
Post  haec,  perinde  ac  supra,  Cinchona,  Vale¬ 
riana  aliaque  roborantia,  adhibenda  sunt. 

J Empiricum. 

Nimis  saepe  accidit  Amauroseos  causam  pe¬ 
nitus  ignorari,  aut  si  cognita  sit,  remediis  om¬ 
nino  resistere.  Grex  ideo  longa  temerario¬ 
rum  auxiliorum  in  libris  est,  Cinchona,  Va¬ 
leriana,  Sarsaparilla,  Pulsatilla,  Cicuta,  Ar¬ 
senicum,  Antimonium  Hydrargyrum,  Elee- 
tricitas,  et  sexcenta  alia.  Duo  tantum  ex  his 

attentionem  sibi  vindicant, — Hydrargyrum 
et  Electricitas. 

,  _..  .....  i- 

Hydrargyrum  sub  tribus  formulis  ut  Sialo- 
gogum,  Muriate,  scilicet,  Pilula,  sed  prse- 

*  i 

cipue  Submuriate,  in  Amaurosi  laudatur. 

■ 

Summis  laudibus  quidem  extulit  hoc  reme- 
dium  doctissimus  Farre,  atque  in  Valetudi¬ 
nario  Oculario  Londinensi  haud  inutile  fuisse 


observavi,  etiamsi  confiteor  nonnullos  nihil 

omnino  adjutos.  Morbus  quidem  noster  seepe 
pertinacissimus  est,  nec  multo  facilius,  ni  fal- 
lor,  Muriati  Hydrargyri,  quod  Ware  com- 
mendavit,  quam  nunc  Calomelani  cedit.  Hy- 

r-  ?  %  *  *  r%,'  '  *  •  v  r*  jf  *  -vV  f,  *■'' 

drargyri  Subsulphas  quoque  ut  sternutato- 
rium  aliquando  profuisse  dicitur. 

Electricitatem  omnes  fere  auctores  laudare 
consenserunt.  Ssepe  nihilominus  spem  fallit, 
atque  gravi  Amauroseos  causa  in  corpore  sub¬ 
sistente,  nil  inde  expectandum. 

